ບັນຫາທ້າທາຍ ພວມລໍຖ້າ ອົງການຊ່ອຍເຫຼືອຕ່າງໆ ຢູ່ Nepal 
ບັນຫາທ້າທາຍ ພວມລໍຖ້າ ບັນດາອົງການ ໃຫ້ຄວາມຊ່ອຍເຫຼືອ ຢູ່ທີ່ປະເທດ Nepal ທັງໃນດ້ານ ການຕິດຕໍ່ສື່ສານ ແລະການແຈກຢາຍ ການຊ່ອຍເຫຼືອໂຕຈິງ.
ໄດ້ເກີດແຜ່ນດິນໄຫວຂະໜາດແຮງຂຶ້ນ ທີ່ປະເທດ Nepal ໃນ ວັນເສົາແລ້ວນີ້ ເຮັດໃຫ້ມີຜູ້ເສຍຊີວິດຫລາຍພັນຄົນ ແລະບາດ ເຈັບອີກຫລາຍພັນຄົນພ້ອມທັງສົ່ງຊາວ Nepal ຈຳນວນນັບບໍ່ ຖ້ວນອອກໄປຢູ່ອາໄສ ຫຼືຫລັບນອນ ຢູ່ຕາມຕູບຜ້າຕັ້ງ ບັນຫາ ທ້າທາຍສຳຫລັບ Nepal ແມ່ນໃຫຍ່ຫຼວງຫຼາຍໂດຍຄາດຄະເນ ກັນວ່າ ການບູລະນະສ້າງສາ ອາດຈະຕ້ອງໄດ້ໃຊ້ເງິນ ປະມານ 5 ພັນລ້ານໂດລາ ພວກເຈົ້າໜ້າທີ່ໃຫ້ຄວາມຊ່ອຍເຫຼືອຈາກທົ່ວ ໂລກ ກໍປະເຊີນກັບບັນຫາທ້າທາຍໃນການເດີນທາງເຂົ້າໄປໃນ Nepal ຊຶ່ງມີທ່າທາງວ່າ ຈະເຮັດໃຫ້ການຟື້ນໂຕຄືນ ປະສົບກັບ ຄວາມຫຍຸ້ງຍາກ Arash Arabasadi ມີລາຍງານເລື້ອງນີ້ຈາກ ວໍຊິງຕັນ ດັ່ງໄພສານຈະນຳເອົາລາຍລະອຽດມາສະເໜີທ່ານໃນ ອັນດັບຕໍ່ໄປ ພຽງບໍ່ເທົ່າໃດມື້ ຫລັງຈາກໄດ້ເກີດແຜ່ນດິນໄຫວ ທີ່ມີຄວາມແຮງ 7 8 ຣິກເຕີ້ ຊຶ່ງໄດ້ເອົາຊີ ວິດຜູ້ຄົນໄປແລ້ວ ບໍ່ຕ່ຳກວ່າ 4,000 ຄົນ ການຊ່ອຍເຫລືອກໍຫຼັ່ງໄຫຼຈາກທົ່ວໂລກ ເຂົ້າໄປ ສູ່ Nepal ແຕ່ການນຳເອົາຄວາມຊ່ອຍເຫລືອໄປຍັງບ່ອນທີ່ມີຄວາມຕ້ອງການນັ້ນ ກໍເປັນ ບັນຫາທ້າທາຍໃນໂຕຂອງມັນເອງ ທ່ານ Chris Skopec ຜູ້ອຳນວຍການອະວຸໂສໜ່ວຍຮັບມືກັບເຫດການສຸກເສີນແລະກຽມ ພ້ອມຂອງອົງການ International Medical Corp ກ່າວວ່າ: ທ່ານ Skopec ກ່າວວ່າ ສ່ວນນຶ່ງຂອງບັນຫາກໍຄືສະໜາມບິນນ້ອຍຢູ່ທີ່ນັ້ນ ຮັບໜ້າທີ່ໜັກ ເກີນໄປ ຊຶ່ງນັ້ນ ໄດ້ກໍ່ໃຫ້ເກີດບັນຫາຕ່າງໆຢ່າງຫລວງຫຼາຍ ລາຍງານຂ່າວແຈ້ງວ່າ ມີຫລາຍກວ່າ 7,100 ຄົນໄດ້ຮັບບາດເຈັບ ແລະບໍ່ວ່າໃນກໍລະນີໃດກໍຕາມ ໂຄງລ່າງພື້ນຖານທາງດ້ານ ການແພດຂອງ Nepal ແມ່ນບໍ່ສາມາດຮັບມືໄດ້ ແຕ່ທ່ານ Skopec ກ່າວວ່າບັນຫາແມ່ນ ມີຫລາຍໄປກວ່າການຈັດສົ່ງຢຸກຢາ ໄປໃຫ້ ທ່ານນາງ Tracy Reines ສູນກາງສະໜອງຕອບນາໆຊາດທີ່ສະພາກາແດງອາເມຣິກັນ ກ່າວວ່າ ທ່ານນາງ Reines ເວົ້າວ່າ ການຕິດຕໍ່ສື່ສານກັນ ລະຫວ່າງພະນັກງານຊ່ອຍເຫລືອຢູ່ໃນ Nepal ແມ່ນບໍ່ສະໝ່ຳສະເໝີ ດ້ວຍຫຼິງເຫັນບັນຫານີ້ ທ່ານ Glen ແລະຍານາງ Julie Bradley ສາມີພັນ ລະຍາທີ່ແຕ່ງ ງານມາໄດ້ 26 ປີ ຈຶ່ງໄດ້ອອກເດີນທາງ ຈາກນະຄອນຫຼວງ ວໍຊິງຕັນເມື່ອຄືນວັນຈັນແລ້ວ ໄປຍັງນະຄອນ Istanbul ເພື່ອເດີນທາງຕໍ່ໄປຍັງ Nepal ທ່ານ Glen Bradley ຊຶ່ງເປັນອາສາສະໝັກຂອງສະພາກາແດງອາເມຣິກັນ ກ່າວວ່າ: ຍານາງ Julie Bradley ຊຶ່ງເປັນອາສາສະໝັກຂອງສະພາກາແດງອາເມຣິກັນເຊັ່ນດຽວ ກັນ ກ່າວວ່າ: ຢູ່ໃນປະເທດ ທີ່ມີບັນຫາທ້າທາຍ ໃນດ້ານການສື່ສານທາງພາກພື້ນດິນຢູ່ແລ້ວນັ້ນ ການ ຕິດຕັ້ງລະບົບສື່ສານທີ່ມີຄວາມຈຳເປັນ ທ່າມກາງທີ່ເກີດໄພທຳມະຊາດ ອາດເປັນບັນຫາ ທ້າທາຍທີ່ໃຫຍ່ທີ່ສຸດອັນນຶ່ງ ທີ່ພວກພະນັກງານໃຫ້ຄວາມຊ່ອຍເຫລືອ ກຳລັງປະເຊີນໜ້າ ຢູ່ໃນເວລານີ້ ແລະໃນຂະນະທີ່ ຖ້ຽວບິນເດີນທາງໄປ Nepal ຖືກສັ່ງໃຫ້ບິນກັບຄືນເພີ້ມ ຂຶ້ນນັ້ນ ຄວາມເປັນຫ່ວງກັງວົນກໍມີຕື່ມຂຶ້ນສຳຫຼັບພວກ ທີ່ມີຄວາມຕ້ອງການທາງດ້ານການ ແພດ ຢ່າງຮີບດ່ວນ